text: Sidste nyt: Ikke længere livstegn fra hval
  20 juni 2010 kl. 09.19
  En dyrlæge er på vej ud til finhvalen i Vejle Fjord, efter at Skov- og Naturstyrelsen har konstateret, at der ikke længere er livstegn fra den store hval.
  Finhvalen i Vejle Fjord har formodentligt draget sit sidste suk . Det oplyser naturvejleder Thomas Dalgaard fra Skov- og Naturstyrelsen.
  - Der er en dyrlæge på vej, som skal slå fast, at det er endeligt slut for hvalen, siger Thomas Dalgaard.
  Den 15 meter lange finhval strandede onsdag aften tæt på Vejle Fjord-broen og har siden været et tilløbsstykke. Hundredvis af tilskuere er strømmet til fra nær og fjern for at se hvalen.
  